Joe Kovacs

Joseph Mathias Kovacs (født 1989) er en USA-amerikansk kulestøter. Han ble verdensmester utendørs i 2015 og 2019, og har personlig rekord på 23,23 meter. 

Etternavnet hans skyldes at han er av ungarsk avstamming. Han vokste opp i Nazareth i Pennsylvania.

 Idrettskarriere 
Kovacs kom på 4.-plass ved USA-mesterskapet i friidrett 2012 (United States Olympic Trials), med 21,08 meter, og ble dermed ikke tatt ut til sommer-OL 2012 i London. Ved NCAA-mesterskapet utendørs kom han også på 4.-plass, men han vant Big Ten-sportsligaen med et bestekast på 20,85 meter. Han deltok også ved Diamond League 2012, der han kom på 2.-plass ved Meeting Areva i Paris, og han kom også på 2.-plass ved Meeting de Atletismo Madrid. 

Hans lengste kast i 2013 var på 20,82 meter, noe som gjorde ham til USAs sjette beste kulestøter i 2013. 

2014-sesongen startet med seier ved New Balance Indoor Grand Prix i Boston, dette var hans første kast over 70 feet (=21,34 meter). Ved USA-mesterskapet i friidrett innendørs 2014 kom han på 3.-plass, bak Ryan Whiting og Kurt Roberts, der han kastet 21,46 som lengste kast. Han vant USA-mesterskapet i friidrett 2014 utendørs i juni, med 22,03 meter, som var ny personlig rekord, og dette ble det lengste kulestøtet i verden dette året. Ved Diamond League 2014 vant han Bislett Games og kom på andreplass ved Prefontaine Classic og Shanghai Golden Grand Prix, og fikk til sammen 10 poeng gjennom sesongen, som holdt til tredjeplass sammenlagt. Reese Hoffa vant kulestøt ved Diamond League 2014. Han representerte også Amerika ved Verdenscupen i friidrett 2014 i Marrakech, der han kom på 3.-plass i kulestøt. 

Den 11. april 201 forbedret han sin personlige rekord til 22,35 meter ved stevnet Rafer Johnson/Jackie Joyner Kersee Invitational. Dette var også årsbeste i verden. Dette resultatet plasserte ham også på 12.-plass på all time high-listene på verdensbasis.IAAF - All time best - Men - Shot put I juni forsvarte han tittelen sin da han vant USA-mesterskapet i friidrett 2015, der han forbedret sin personlige rekord til 22,56 meter, og klatret til 8.-plass på IAAFs all time high-liste. 

Ved VM i friidrett 2015 vant han gull, foran hhv. David Storl og O'Dayne Richards.

 Referanser 

 Eksterne lenker 





Kategori:Personer fra Northampton County i Pennsylvania
Kategori:Personer fra Bethlehem i Pennsylvania
Kategori:Kulestøtere fra USA
Kategori:Verdensmestere i friidrett for USA
Kategori:Olympiske sølvmedaljevinnere for USA
Kategori:USA-mestere i friidrett
Kategori:Medaljevinnere under Sommer-OL 2016
Kategori:Deltakere for USA under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for USA under VM i friidrett 2017
Kategori:Deltakere for USA under Sommer-OL 2020
Kategori:Friidrettsutøvere under Sommer-OL 2020
Kategori:Medaljevinnere under Sommer-OL 2020
Kategori:Deltakere for USA under Sommer-OL 2024
Kategori:Friidrettsutøvere under Sommer-OL 2024
Kategori:Medaljevinnere under Sommer-OL 2024
Kategori:Deltakere for USA under VM i friidrett 2015
Kategori:Deltakere for USA under VM i friidrett 2019
Kategori:Deltakere for USA under VM i friidrett 2022
Kategori:Deltakere for USA under VM i friidrett 2023
Kategori:Personer fra USA av ungarsk opphav
Kategori:Olympiske sølvmedaljevinnere i friidrett
Kategori:VM-sølvmedaljevinnere i friidrett for USA
Kategori:VM-bronsemedaljevinnere i friidrett for USA
Kategori:Diamond League-vinnere